ᱪᱤᱠᱠᱚᱵᱚᱞᱞᱟᱯᱩᱨ ᱦᱚᱱᱚᱛ

ᱪᱤᱠᱠᱚᱵᱚᱞᱞᱟᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱒᱓ ᱚᱜᱚᱥᱴ ᱒᱐᱐᱗ ᱥᱟᱞ ᱨᱮ, ᱱᱚᱣᱟ ᱫᱚ ᱢᱟᱬᱟᱝ ᱠᱷᱚᱱ ᱜᱮ ᱛᱟᱦᱮᱸ ᱠᱟᱱᱟ ᱠᱚᱞᱟᱨ ᱦᱚᱱᱚᱛ ᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱡᱟᱦᱟᱸ ᱢᱮᱱᱟᱜᱼᱟ ᱜᱳᱨᱤᱵᱤᱫᱽᱱᱩᱨ, ᱜᱩᱰᱤᱵᱚᱱᱫᱟ, ᱵᱟᱜᱮᱯᱚᱞᱞᱤ, ᱪᱤᱠᱠᱚᱵᱚᱞᱞᱟᱯᱩᱨ, ᱥᱤᱫᱽᱞᱚᱜᱷᱚᱴᱴᱟ ᱟᱨ ᱪᱤᱱᱛᱟᱢᱚᱬᱤ ᱨᱮᱱᱟᱜ ᱛᱟᱞᱩᱠᱟ ᱫᱚ ᱱᱟᱣᱟ ᱦᱚᱱᱚᱛ ᱨᱮ ᱵᱚᱫᱚᱞ ᱠᱟᱛᱮ ᱠᱚᱨᱱᱟᱴᱚᱠ ᱨᱮᱱᱟᱜ ᱯᱩᱱᱟᱹᱜ ᱟᱹᱰᱤ ᱢᱟᱨᱟᱝ ᱦᱚᱱᱚᱛ (ᱦᱟᱹᱴᱤᱧ ᱢᱟᱬᱟᱝ) ᱛᱟᱦᱮᱸ ᱠᱟᱱᱟ ᱾ ᱠᱚᱱᱱᱚᱲ ᱫᱚ ᱟᱹᱢᱟᱹᱞᱮᱛ ᱟᱨ ᱟᱹᱰᱤ ᱚᱥᱟᱨ ᱞᱮᱠᱟᱛᱮ ᱨᱚᱲ ᱮᱫ ᱯᱟᱹᱨᱥᱤ ᱠᱟᱱᱟ ᱾

ᱪᱤᱠᱠᱚᱵᱚᱞᱞᱟᱯᱩᱨ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱠᱚᱧᱮ ᱵᱮᱸᱜᱽᱞᱳᱨ ᱴᱚᱴᱷᱟ ᱨᱮ ᱢᱤᱫ ᱢᱩᱬ ᱥᱟᱜᱟᱲᱚᱢ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱮᱛᱚᱢᱼᱠᱚᱧᱮ ᱛᱩᱨᱩᱭ ᱞᱮᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ (NH -44) ᱥᱟᱶ ᱥᱟᱢᱟᱝᱼᱯᱟᱪᱮ ᱨᱟᱡᱽᱰᱟᱦᱟᱨ ᱖᱙ ᱫᱚ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱢᱤᱫ ᱨᱮᱞ ᱞᱟᱭᱤᱱ ᱫᱚ ᱠᱚᱧᱮ ᱨᱮ ᱵᱮᱸᱜᱽᱞᱳᱨ ᱠᱷᱚᱱ ᱪᱤᱠᱠᱚᱵᱚᱞᱞᱟᱯᱩᱨ ᱥᱚᱦᱚᱨ ᱫᱷᱟᱹᱵᱤᱡ, ᱥᱟᱢᱟᱝ ᱨᱮ ᱰᱚᱰᱰᱟᱜᱚᱸᱡᱩᱨ ᱠᱷᱚᱱ ᱥᱨᱤᱱᱤᱵᱟᱥᱯᱩᱨ ᱫᱷᱟᱹᱵᱤᱡ ᱟᱨ ᱮᱛᱚᱢ ᱨᱮ ᱠᱚᱞᱟᱨ ᱥᱚᱦᱚᱨ ᱫᱷᱟᱹᱵᱤᱡ ᱥᱮᱱᱚᱜᱼᱟ ᱾

ᱵᱷᱚᱜᱽ ᱱᱚᱱᱫᱤᱥᱚᱨ ᱢᱚᱱᱫᱤᱨ ᱫᱚ ("ᱵᱷᱚᱜᱽ ᱱᱚᱱᱫᱤᱥᱚᱨ" ᱦᱚᱸᱠᱚ ᱢᱮᱱ ᱟᱠᱚ) ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱪᱤᱠᱠᱚᱵᱚᱞᱞᱟᱯᱩᱨ ᱦᱚᱱᱚᱛ ᱨᱮ ᱱᱚᱱᱫᱤ ᱵᱩᱨᱩ (ᱟᱨᱵᱟᱝ ᱱᱚᱱᱫᱤᱫᱩᱨᱜᱟ) ᱨᱮᱱᱟᱜ ᱢᱩᱬ ᱴᱷᱮᱱ ᱱᱚᱱᱫᱤ ᱟᱹᱛᱩ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱦᱤᱱᱫᱩ ᱢᱚᱱᱫᱤᱨ ᱠᱟᱱᱟ ᱾

ᱱᱟᱜᱟᱢ

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱤᱠᱠᱚᱵᱚᱞᱞᱟᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱒᱕᱕,᱑᱐᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱛᱨᱤᱱᱤᱫᱟᱫᱽ ᱟᱨ ᱴᱚᱵᱮᱜᱳ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱤᱭᱩ ᱦᱮᱢᱯᱥᱟᱭᱟᱨ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱩᱭ ᱱᱚᱣᱟ ᱥᱤᱧᱚᱛ ᱨᱮ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱓᱘᱕ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱙᱘ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱗᱐/ᱜᱟᱺᱴ ᱢᱤᱞ) ᱛᱟᱦᱮᱸ ᱠᱟᱱᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱙.᱑᱗% ᱛᱟᱦᱮᱸ ᱠᱟᱱᱟ ᱾ ᱪᱤᱠᱠᱚᱵᱚᱞᱞᱟᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱖᱘ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱐.᱐᱘% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱒᱔.᱙᱐% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑᱒.᱔᱗% ᱢᱮᱱᱟᱜᱼᱟ ᱾

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱕᱙.᱓᱗% ᱦᱚᱲ ᱮᱞ ᱫᱚ ᱠᱚᱱᱱᱚᱲ, ᱒᱗.᱐᱗% ᱫᱚ ᱛᱮᱞᱩᱜᱩ ᱟᱨ ᱑᱑.᱖᱐% ᱫᱚ ᱩᱨᱫᱩ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Chikballapur District Website
 City of Chikballapur Website

ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ